 1 Ndị Eze 17  Ịlaịja onye Tishbe, bụ otu nime ndị bi na Gilied, wee sị Ehab: Dị nnọọ ka Jehova bụ Chineke Izrel dị ndụ, bụ onye m guzo nihu ya, igirigi agaghị ada, mmiri agaghịkwa ezo nime afọ ndị a, ọ gwụla ma m kwuru ka o mee!Okwu Jehova wee ruo ya ntị, sị:Si ebe a pụọ, tụgharịakwa gaa nebe ọwụwa anyanwụ ma zoo na ndagwurugwu iyi Kirit nke dị nebe ọwụwa anyanwụ Jọdan.Ọ bụkwa mmiri si niyi ndagwurugwu ahụ ka ị ga na-aṅụ, m ga-enyekwa ugoloọma iwu ka ha na-ewetara gị ihe oriri nebe ahụ.Ọ gara ozugbo mee dị ka Jehova kwuru, gaa biri nakụkụ iyi ndagwurugwu Kirit nke dị nebe ọwụwa anyanwụ Jọdan.Ugoloọma na-ewetakwara ya achịcha na anụ nụtụtụ nakwa achịcha na anụ nanyasị, ọ nọkwa na-aṅụ mmiri si niyi ndagwurugwu ahụ.Ma o ruru na mgbe ụbọchị ụfọdụ gafere, iyi ndagwurugwu ahụ tara, nihi na ọ dịbeghị mmiri zoro nelu ala.Okwu Jehova wee ruo ya ntị, sị:Bilie gaa Zarefat nke Saịdọn, birikwa nebe ahụ. Lee! M ga-enye otu nwaanyị di ya nwụrụ iwu nebe ahụ ka ọ na-enye gị ihe oriri.Ya mere, o biliri gaa Zarefat wee bata nọnụ ụzọ ámá obodo ahụ; ma, lee! otu nwaanyị di ya nwụrụ nọ nebe ahụ na-akpa nkụ. O wee kpọọ ya òkù, sị: Biko, were ihe kutetụrụ m mmiri ka m ṅụọ.Mgbe ọ gawara ikute ya, ọ kpọrọ ya òkù wee sị: Biko, wetatụrụ m achịcha.Nwaanyị ahụ wee sị ya: Dị nnọọ ka Jehova bụ Chineke gị dị ndụ, enweghị m achịcha ọ bụla, ma e wezụga ntụ ọka nke juru ọbụ aka dị nime nnukwu ite nakwa obere mmanụ dị nime obere ite; lee, m na-akpata obere nkụ, m ga-abanyekwa nụlọ sie ihe mụ na nwa m ga-eri, anyị ga-eri ya wee nwụọ.Ịlaịja wee sị ya: Atụla egwu. Banye, mee dị ka i kwuru. Kama buru ụzọ si nihe dị nebe ahụ meere m obere achịcha, ị ga-ewepụtakwara m ya, e mesịakwa, ị ga-eme nke gị na nwa gị.Nihi na nke a bụ ihe Jehova bụ Chineke Izrel kwuru, Nnukwu ite ntụ ọka ahụ agaghị agwụ, obere ite mmanụ ahụ agaghịkwa agwụ ruo ụbọchị Jehova ga-eme ka oké mmiri zoo nelu ala.Ya mere, ọ gara mee dị ka Ịlaịja kwuru; o wee na-eri nri, ya na Ịlaịja na ezinụlọ ya, ruo ọtụtụ ụbọchị.Nnukwu ite ntụ ọka ahụ agwụghị agwụ, obere ite mmanụ ahụ agwụghịkwa, dị ka Jehova kwuru site nọnụ Ịlaịja.O wee ruo mgbe ihe ndị a gasịrị na nwa nwoke nke nwaanyị ahụ, bụ nwaanyị nwe ụlọ ahụ, dara ọrịa, ọrịa ya wee sie ike nke na ume afọdụghị nime ya.O wee sị Ịlaịja: Gịnị jikọrọ mụ na gị, onye nke ezi Chineke? Ị bịakwutewo m ichetara m njehie m nakwa igbu nwa m.Ma ọ sịrị ya: Kunye m nwa gị. O wee kupụta ya nobi nwaanyị ahụ ma kuru ya gbagoo nọnụ ụlọ dị nelu, bụ ebe o bi, wee nyiwe ya nihe ndina nke ya.O wee malite ịkpọku Jehova, sị: Jehova bụ Chineke m, ọ bụkwa nwaanyị a di ya nwụrụ nke m bi nụlọ ya dị ka ọbịa ka ị ga-eme ihe ọjọọ site nime ka nwa ya nwụọ?O wee gbatịa onwe ya nelu nwa ahụ ugboro atọ ma kpọkuo Jehova, sị: Jehova bụ Chineke m, biko, mee ka mkpụrụ obi nwatakịrị a bịaghachi nime ya.Nikpeazụ, Jehova gere ntị nolu Ịlaịja, nke mere na mkpụrụ obi nwatakịrị ahụ bịaghachiri nime ya, o wee dịrị ndụ.Ịlaịja wee kpọrọ nwa ahụ si nọnụ ụlọ ahụ dị nelu kpọdata ya banye nụlọ ahụ ma kpọnye ya nne ya; Ịlaịja wee sị: Lee, nwa gị adịla ndụ.Nwaanyị ahụ wee sị Ịlaịja: Ugbu a ka m maara na ị bụ onye nke Chineke nakwa na okwu Jehova nke dị nọnụ gị bụ eziokwu. 